wickkiey/tamil-wikipedia-chunked huggingface dataset:
# இலங்கை சட்டவாக்கப் பேரவை

**இலங்கை சட்டவாக்கப் பேரவை** அல்லது **இலங்கை சட்டசபை** (*Legislative Council of Ceylon*) என்பது பிரித்தானிய இலங்கையின் சட்டவாக்க சபையாகும். இது 1833 ஆம் ஆண்டில் கோல்புறூக்-கேமரன் ஆணைக்குழுவின் பரிந்துரையின் பேரில் ஆளுநர் சேர் ரொபர்ட் ஹோட்டன் என்பவரால் ஆரம்பித்து வைக்கப்பட்டது. இதனுடன் இணைந்து இலங்கை நிறைவேற்றுப் பேரவையும் நிறுவப்பட்டது. இந்த சட்டவாக்கப் பேரவையே இலங்கையின் முதலாவது பிரதிநிதித்துவ முறையிலான அரசு ஆகும். இந்த சட்டசபை 1931 டொனமூர் அரசியலமைப்பின் மூலம் இலங்கை அரசாங்க சபையாக மாற்றப்பட்டது.
# இலங்கை சட்டவாக்கப் பேரவை

## அறிமுகம்

பிரித்தானிய இலங்கைக்கான பிரதிநிதித்துவ முறைக்கான அரசொன்றை அமைப்பதற்கான முதற்கட்டமாக 1833 கோல்புறூக்-கேமரன் ஆணைக்குழு சட்டசபையை நிறுவியது. ஆரம்பத்தில் 16 சட்டசபை உறுப்பினர்களைக் கொண்டிருந்தது: பிரித்தானியத் தேசாதிபதி, நியமிக்கப்பட்ட 5 உறுப்பினர்களைக் கொண்ட இலங்கை நிறைவேற்றுப் பேரவை (தலைமைச் செயலர், சட்டமா அதிபர், கணக்காய்வுத் தலைவர், பொருளாளர், பொதுப் படைத்தலைவர்), 4 அரச ஊழியர்கள் (மேல், மற்றும் மத்திய மாகாண அரச அதிபர்கள் அடங்கலாக), மற்றும் அதிகாரபூர்வமற்ற வகையில் நியமிக்கப்பட்ட 6 உறுப்பினர்கள் (மூன்று ஐரோப்பியர்கள், ஒரு சிங்களவர், ஒரு தமிழர், மற்றும் ஒரு பரங்கி) ஆகியோர். அதிகாரபூர்வமற்ற ஆறு உறுப்பினர்களுக்கும் சட்டமூலம் ஒன்றைக் கொண்டுவரும் அதிகாரம் இருக்கவில்லை; இவர்கள் சட்டமூலத்துக்கான விவாதங்களில் மட்டுமே பங்குபற்ற முடியும். இதன் மூலம் பிரித்தானிய இலங்கை நிருவாகத்தில் உள்ளூர் மக்களின் குரலைக் கொண்டு வரும் முதலாவது முயற்சியாகும்.  
1889 ஆம் ஆண்டில் அதிகாரபூர்வமற்ற வகையில் நியமிக்கப்பட்ட உறுப்பினர்களின் எண்ணிக்கை எட்டாக அதிகரிக்கப்பட்டது (மூன்று ஐரோப்பியர்கள், ஒரு தென்னிலங்கைச் சிங்களவர், ஒரு கண்டியச் சிங்களவர், ஒரு தமிழர், ஒரு முஸ்லிம் மற்றும் ஒரு பரங்கி).
# இலங்கை சட்டவாக்கப் பேரவை

## மெக்கலம் சீர்திருத்தங்கள்

1910 ஆம் ஆண்டில் சட்டசபைக்கு மெக்கலம் சீர்திருத்தங்கள் (*McCallum Reforms*) அறிமுகப்படுத்தப்பட்டன. இதன் மூலம் உறுப்பினர்களின் எண்ணிக்கை 18 இலிருந்து 21 ஆக அதிகரிக்கப்பட்டது. இவர்களில் 11 பேர் அதிகாரபூர்வமாகவும், 10 பேர் அதிகாரபூர்வமற்ற வகையிலும் தேர்ந்தெடுக்கப்பட்டனர். அதிகாரபூர்வமற்ற உறுப்பினர்களில் 6 பேர் தேசாதிபதியால் நியமிக்கப்பட்டனர் (இரண்டு தென்னிலங்கைச் சிங்களவர், இரண்டு தமிழர், ஒரு கண்டியச் சிங்களவர், ஒரு முஸ்லிம்). ஏனைய நால்வரும் மக்களால் தேர்ந்தெடுக்கப்பட்டனர் (இரண்டு ஐரோப்பியர்கள், ஒரு பரங்கி, மற்றும் ஒரு இலங்கைக் கல்விமான்).  
மக்களால் தேர்ந்தெடுக்கப்படல் இச்சீர்திருத்தத்தின் முக்கியமான அம்சமாகும். ஆனாலும் படிப்பு, மற்றும் சொத்து அடிப்படையிலேயே வாக்களிக்கும் தகைமை கணிக்கப்பட்டது. இதன்படி, 3,000 இற்கும் குறைவானோரே (4%) வாக்களிக்கத் தகுதியுடையோராக இருந்தனர். இவ்வாறு தேர்ந்தெடுக்கப்பட்டோரில் ஒருவர் சேர் பொன்னம்பலம் இராமநாதன் ஆவார். வருவாயைக் கவனிப்பதற்கெனெ நிதிக்குழு ஒன்றும் அமைக்கப்பட்டது.
# இலங்கை சட்டவாக்கப் பேரவை

## முதலாவது மானிங் சீர்திருத்தங்கள்

1920 ஆம் ஆண்டில் மேலும் சீர்திருத்தங்கள் மானிங் சீர்திருத்தங்கள் (*Manning Reforms*) என்ற பெயரில் அறிமுகப்படுத்தப்பட்டன. இதன்படி, உறுப்பினர்கள் எண்ணிக்கை 21 இலிருந்து 37 ஆக அதிகரிக்கப்பட்டது. இவர்களில் 14 பேர் அதிகாரபூர்வமானவர்களாகவும் 23 பேர் அதிகாரபூர்வமற்றவர்களாகவும் இருந்தனர். அதிகாரபூர்வமற்ற உறுப்பினர்களில் நால்வர் தேசாதிபதியினாலும் (இரண்டு கண்டிச் சிங்களவர், ஒரு முஸ்லிம் மற்றும் ஒருவர் இந்தியத் தமிழர்) ஏனையோர் (11 பேர் பிராந்திய ரீதியாக, 5 ஐரோப்பியர், 2 பரங்கியர், ஒரு வணிகக் கழகத்தவர்) தேர்தல் மூலம் தேர்ந்தெடுக்கப்பட்டனர்.  
11 பிராந்தியப் பிரதிநிதிகளில் மூவர் மேற்கு மாகாணத்தில் இருந்தும், ஏனைய 8 மாகாணங்களிலும் இருந்து ஒவ்வொருவரும் ஆவர். இவர்களில் மூவர் நிறைவேற்றுப் பேரவைக்குத் தேர்ந்தெடுக்கப்பட்டனர்.
# இலங்கை சட்டவாக்கப் பேரவை

## இரண்டாவது மானிங் சீர்திருத்தங்கள்

1923 ஆம் ஆண்டில் நடைமுரைப்படுத்தப்பட்ட இரண்டாவது மானிங் சீர்திருத்தங்களை அடுத்து உறுப்பினர்களின் எண்ணிக்கை 37 இலிருந்து 49 ஆக அதிகரிக்கப்பட்டது. இவற்றில் 12 பேர் அதிகாரபூர்வமானவர்களாகவும், 37 பேர் அதிகாரபூர்வமற்றவர்களாகவும் தேர்ந்தெடுக்கப்பட்டனர். அதிகாரபூர்வமற்ற உறுப்பினர்களில், 8 பேர் (இவர்களில் மூன்று முஸ்லிம்கள், இரண்டு இந்தியத் தமிழர்கள் அடங்குவர்) தேசாதிபதியால் நியமிக்கப்பட்டனர். ஏனைய 29 பேரும் (23 பேர் பிராந்திய ரீதியாகவும், 3 ஐரோப்பியர்களும், இரண்டு பரங்கிகளும், மேல் மாகாணத்தில் இருந்து ஒரு இலங்கைத் தமிழரும்) தேர்தல் மூலம் தேர்தெடுக்கப்பட்டனர். 23 பிராந்தியத் தொகுதிகளும் பின்வருமாறு பிரிக்கப்பட்டன:
- மத்திய மாகாணம் 2
- கிழக்கு மாகாணம் 2
- வட மாகாணம் 5
- மவட்மத்திய மாகாணம் 1
- வடமேற்கு மாகாணம் 2
- சபரகமுவா மாகாணம் 2
- தென் மாகாணம் 3
- ஊவா மாகாணம் 1
- மேல் மாகாணம் 5  
இலங்கைச் சட்டசபையின் தலைவராக தேசாதிபதி இருந்தார், ஆனாலும் புதிய சீர்திருத்தங்களை அடுத்து சட்டசபைத் தலைவர் பதவி அமைக்கப்பட்டு தலைவராக தேசாதிபதியே இருந்தார். சட்டசபைப் பிரதித் தலைவர் பதவிக்கு உறுப்பினர்களில் ஒருவரான ஜேம்ஸ் பீரிஸ் தேர்ந்தெடுக்கப்பட்டார். ஆனாலும், தேசாதிபதியே நாட்டின் பெரும்பாலான அதிகாரத்தைக் கொண்டிருந்தார். நிறைவேற்றுப் பேரவையின் ஒரு பகுதியாக அதிகாரபூர்வமற்ற உறுப்பினர்களில் நால்வர் செயற்குழுவில் அங்கத்துவம் பெற்றார்கள்.
# இலங்கை சட்டவாக்கப் பேரவை

## சட்டசபை அரசாங்க சபையாக மாற்றம்

மானிங் சீர்திருத்தங்களில் காணப்பட்ட சில குறைபாடுகளை ஆராய்வதற்காக 1927 ஆம் ஆண்டில் டொனமூர் கோமகன் தலைமையில் ஒரு குழு நியமிக்கப்பட்டது. இக்குழு டொனமூர் ஆணைக்குழு என அழைக்கப்பட்டது. இவ்வாணைக்குழுவின் பரிந்துரையின் படி, டொனமூர் அரசியலமைப்பு ஏற்றுக்கொள்ளப்பட்டு, இலங்கை மட்டுப்படுத்தப்பட்ட சுயாட்சி உரிமையைப் பெற்றது. 1931 ஆம் ஆண்டில் சட்டசபை கலைக்கப்பட்டு பதிலாக இலங்கை அரசாங்க சபை நிறுவப்பட்டது.
# இலங்கை சட்டவாக்கப் பேரவை

## சட்டசபை உறுப்பினர்கள்

### அதிகாரபூர்வ உறுப்பினர்கள்

- சேர் பொன்னம்பலம் அருணாசலம் (1906-)
- ஜே. சி. டயஸ். பண்டாரநாயக்கா, நியமனம் (-1861)
- முதலியார் சைமன் காசிச் செட்டி, நியமனம் (1838–45)
- முதலியார் விசுவசிங்கம் எதிர்மன்னசிங்கம், நியமனம் (1846–61)
- சேர் முத்து குமாரசுவாமி, நியமனம் (1862–79)
- சேர் பொன்னம்பலம் இராமநாதன், நியமனம் (1879–1892)
- பொன்னம்பலம் குமாரசுவாமி, நியமனம் (1892-1898)
# இலங்கை சட்டவாக்கப் பேரவை

## சட்டசபை உறுப்பினர்கள்

### அதிகாரபூர்வ உறுப்பினர்கள்

#### பிராந்தியம்

- Wடபிள்யூ. ஈ. பொட்டேஜு, சபரகமுவா மாகாணம் (1921-)
- ஆறுமுகம் கனகரத்தினம், வடக்கு மாகாணம் தெற்கு (1924-)
- சார்ல்ஸ் எட்கார் கொரேயா, வடமேற்கு (1921-)
- விக்டர் கொரேயா, மேற்கு மாகாணம் கொழும்பு (1924-)
- வைத்திலிங்கம் துரைசுவாமி, வட மாகாணம் (1921-); வடமாகாணம் மேற்கு (1924-)
- சி. டபிள்யூ. டபிள்யூ. கன்னங்கரா, தெற்கு மாகாணம் மேற்கு (1924-)
- டி. எச். கொத்தலாவல, ஊவா மாகாணம் (1921-)
- ஜோன் கொத்தலாவல
- ஈ. ஆர். கிருஷ்ணரத்தினா, வடமத்திய மாகாணம் (1921-)
- அருணாசலம் மகாதேவா, மேற்கு மாகாணம் இலங்கைத் தமிழர் (1924-)
- எஃப். ஏ. ஒபயசேகரா, தெற்கு மாகாணம் மத்தி (1924-1931)
- அதிகார் சேர் டிக்கிரி பண்டார பனபோக்கே
- சேர் ஜேம்ஸ் பீரிஸ், மேற்கு மாகாணம், கொழும்பு (1921-)
- ஈ. டபிள்யூ. பெரேரா, மேற்கு மாகாண பி பிரிவு (1921-), மேற்கு மாகானம் களுத்துறை (1924-)
- டபிள்யூ. எம். ராஜபக்ச, மேற்கு மாகாணம் A பிரிவு (1921-)
- சு. இராசரத்தினம், வடக்கு மாகாணம் மத்தி (1924-1931)
- சேர் பொன்னம்பலம் இராமநாதன், வட மாகாணம் வடக்கு (1924–30)
- ரி. எம். சபாரத்தினம், வட மாகாணம் கிழக்கு (1924-)
- பிரெட்ரிக் ரிச்சார்ட் சேனநாயக்கா
- டி. எஸ். சேனநாயக்கா, மேற்கு மாகாணம் நீர்கொழும்பு (1924-)
- எம். எம். சுப்பிரமணியம், கிழக்கு மாகாணம் திருகோணமலை (1924-)
- ஈ. ஆர். தம்பிமுத்து, கிழக்கு மாகாணம் (1921-); கிழக்கு மாகாணம் மட்டக்களப்பு (1924-)
- ஓ. சி. திலக்கரத்தின, தெற்கு மாகாணம் (1921-)
- ஏ. சி. ஜி. விஜயக்கூன், மத்திய மாகாணம் (1921-)
- வி. எஸ். டி எஸ். விக்கிரமநாயக்கா, தெற்கு மாகாணம் கிழக்கு (1924-)
# இந்திய தொடர்வண்டி உணவு வழங்கல் மற்றும் சுற்றுலாக் கழகம்

சுருக்கமாக **ஐஆர்சிடிசி** (*IRCTC*) என்றழைக்கப்படும் **இந்தியத் தொடர்வண்டி உணவுவழங்கல் மற்றும் சுற்றுலாக் கழகம் ** (Indian Railway Catering and Tourism Corporation) இந்திய இரயில்வேயின் துணை நிறுவனமாக தொடர்வண்டிப் பயணிகளுக்கு உணவு வழங்கல், சுற்றுலா மேலாண்மை மற்றும் இணையவழி பயணச்சீட்டுப் பதிவு ஆகிய சேவைகளை மேற்கொள்கிறது.  
இந்திய அரசின் பொதுத்துறை நிறுவனங்களில் ஒன்றான இந்நிறுவனம், குறு நவரத்தின மதிப்பைப் பெற்றதாகும்.
# இந்திய தொடர்வண்டி உணவு வழங்கல் மற்றும் சுற்றுலாக் கழகம்

## சேவைகள்

### உணவு வழங்கல்

இந்த நிறுவனம் இந்தியா முழுமையும் தொடர்வண்டிகளிலும், தொடர்வண்டி நிலையங்களிலும் பயணிகளுக்கான உணவு வழங்கும் பொறுப்பு ஏற்றுள்ளது. தொடர்வண்டி செல்லும் தொலைவு மற்றும் சராசரி பயணிகள் எண்ணிக்கை இவற்றைக் கொண்டு இரயில்வே நிறுவனம் தொடர்வண்டிகளில் சமையலகப் பெட்டிகளை இணைக்கிறது. சமையலகப் பெட்டிகள் இணைக்கப்படாத வண்டிகளுக்கு வழியிலுள்ள தொடர்வண்டி நிலையங்களிலிருந்து உணவு வழங்க ஏற்பாடு செய்யப்படுகிறது.
# இந்திய தொடர்வண்டி உணவு வழங்கல் மற்றும் சுற்றுலாக் கழகம்

## சேவைகள்

### இணையவழி பயணச்சீட்டு

ஐஆர்சிடிசி இந்திய இரயில்வேயின் செயல்திறனை கூட்டும்விதமாக இந்தச் சேவையில் புகழ்பெற்றுள்ளது. பயணச்சீட்டு பதிவு செய்ய தொடர்வண்டி போல நீண்ட வரிசைகளில் நின்ற காலத்தினை மாற்றி எங்கிருந்தும் இணையவழியே பதிவு செய்யும் சிக்கலற்ற செய்முறையை அறிமுகப்படுத்தி பொதுத்துறை நிறுவனங்களில் புரட்சி செய்துள்ளது. இணையம் மட்டுமன்றி நகர்பேசிகளில் ஜி.பி.ஆர்.எஸ் மற்றும் குறுஞ் செய்திகள் மூலமாகவும் பதிவு செய்ய இயலும். பதிவு செய்வதுடன் பயணச்சீட்டு பதிவை ரத்தாக்கவும் மாற்றவும் இணையவழியே இயலும். இ-பயணச்சீட்டு போன்றே ஐ-பயணச்சீட்டையும் வழங்குகிறது. இ-பயணசீட்டு பயணியே தனது கணினியில் அச்சிட இயலும்; ஐ-பயணச்சீட்டில் இணையவழி பதிவுக்குப் பின்னர் வழமையான பயணச்சீட்டு அஞ்சல் வழியே அனுப்பப்படும். காத்திருப்புப் பட்டியலில் உள்ள பயணச்சீட்டுகளின் பிஎன்ஆர் எண் வழியே தற்போதைய நிலை அறியும் சேவையும் வழங்கப்படுகிறது.  
மும்பை புறநகர் தொடர்வண்டிகளில் பயணம் செய்வோருக்கு மாதாந்திர, காலாண்டு பருவப் பயணச்சீட்டுகளும் இணையம் வழியே பெற வசதி செய்யப்பட்டுள்ளது.  
அடிக்கடி பயணம் செய்வோருக்கு "சுபயாத்ரா" என்ற பற்றுறுதி திட்டம் துவங்கப்பட்டுள்ளது. இதன்மூலம் இப்பயணிகளுக்கு பயணச்சீட்டுக் கட்டணத்தில் தள்ளுபடிகள் கொடுக்கப்படுகின்றன.  
அண்மையில் ஐஆர்சிடிசி வான்வழிப் பயணங்களுக்கும் தங்குவிடுதி வசதிகளுக்கும் இணையவழியே முன்பதிவு செய்யத் துவங்கியுள்ளது.
# இந்திய தொடர்வண்டி உணவு வழங்கல் மற்றும் சுற்றுலாக் கழகம்

## சேவைகள்

### சுற்றுலா

உள்ளூர் மற்றும் வெளிநாட்டுப் பயணிகளுக்காக ஐஆர்சிடிசி சிக்கன மற்றும் சொகுசு தொகுப்புச் சுற்றுலா திட்டங்களை கையாள்கிறது. பரவலாக இந்தியாவின் முதன்மையான சுற்றுலா இடங்களுக்குச் செல்கின்ற ஓர் தொகுப்பாக பாரத் தர்சன் விளங்குகிறது. சிறப்பு தொடர்வண்டிகளில் சொகுசு சுற்றுலா திட்டங்களாக உள்ள சில:
- பேலஸ் ஆன் வீல்ஸ் (சக்கரங்களுள்ள அரண்மனை)
- ராயல் ஓரியன்ட் எக்ஸ்பிரஸ்
- கோல்டன் சாரியட் (தங்க இரதம்)
- டெக்கான் ஒடிசி
- ராயல் ராஜஸ்தான் ஆன் வீல்ஸ்
- மஹாபரிநிர்வாண் எக்ஸ்பிரஸ் (பௌத்த தொடர்வண்டி சுற்று)
மேலும் மகாராஜா எக்ஸ்பிரஸ் இயக்கத்தில் ஐஆர்சிடிசி பங்காளராக உள்ளது.
# இந்திய தொடர்வண்டி உணவு வழங்கல் மற்றும் சுற்றுலாக் கழகம்

## இதனையும் காண்க

- பொதுத்துறை நிறுவனம்
- பொதுத்துறை நவரத்தின நிறுவனங்கள்
- இந்திய அரசின் பொதுத்துறை நிறுவனங்களின் பட்டியல்
# கரும்பொருள் (வானியல்)

வானியலிலும் அண்டவியலும், **கரும்பொருள்** (dark matter) என்பது காணக்கூடிய பொருள்கள் மீது புவியீர்ப்பு விசையின் மீது ஏற்படும் விளைவுகளைக் கொண்டும் gravitational lensing of background radiation ஆலும் ஊகுவிக்கப்படும் பொருள் ஆகும். இக் கரும்பொருள் ஒளியையோ அல்லது இதர மின்காந்த கதிர்களையோ வெளியிடுவதில்லை. இதனால் இது வெற்றுக் கண்களுக்குப் புலப்படாதாது, நேரடியாக கருவிகள் கொண்டு இதுவரை அறியப்படாதது.  
இதை வானியலார் அண்டக்கோந்து எனவும், வேகமாக சுழலும் நட்சத்திரங்களையும், வேகமாக விரிந்து கொண்டிருக்கும் அண்டத்தையும் கட்டுப்படுத்துகிறது என நம்புகிறார்கள்.. அண்டத்தில் கரும்பொருட்கள் மற்றும் கரும் சக்திகள் 90% இருப்பதாக நம்பப்படுகிறது.  
அண்டங்களோடு கரும் பொருட்கள் பெரும்பெரும் திரிகளாக பரவியிருப்பதையும், அவற்றுக்கிடையில் வெற்றிட இடைவெளி இருப்பதையும் வான் இயல் அறிஞர்கள் கண்டுபிடித்துள்ளனர்.
# கரும்பொருள் (வானியல்)

## உசாத்துணைகள்

இதை 1933ஆம் ஆண்டு ஃப்ரிட்சு விக்கி என்ற வானியலார் கண்டறிந்தார்.
# மென்காகம்

**மென்காகம்** (*Lycocorax pyrrhopterus*) என்பது நடுத்தர அளவான (கிட்டத்தட்ட 34&nbsp;செமீ) நீளம் கொண்டதும் உருவமைப்பில் காகத்தை ஒத்ததும் சந்திரவாசிப் பறவைகளைச் சேர்ந்ததுமான ஒரு பறவையினம் ஆகும். முழுவதும் கருமையான இதன் இறகுகள் மிருதுவாகவும் பட்டுப் போன்றும் காணப்படும். இதன் சொண்டு கருமையாயும் கண்கள் கடுஞ் சிவப்பாயும் காணப்படும். இதன் ஓசை நாய் குரைப்பது போன்றிருக்கும். இவ்வினத்தின் ஆண், பெண் பறவைகள் ஒத்தனவாகக் காணப்படினும், பெண் பறவை ஆண் பறவையிலும் ஒப்பீட்டளவிற் சிறியதாகும்.  
தனியொரு பறவையுடன் மாத்திரமே கலவியில் ஈடுபடும் வெகு சில சந்திரவாசிப் பறவையினங்களில் ஒன்றான மென்காகம், இந்தோனேசியாவின் மலுக்கு தீவுகளின் தாழ்நிலக் காடுகளுக்கு மாத்திரமே தனிச்சிறப்பானதாகும். பழங்களும் பூச்சியினங்களுமே இதன் முதன்மையான உணவுகளாகும்.  
மென்காகங்களில் மூன்று துணையினங்கள் அறியப்பட்டுள்ளன. இவற்றுக்கிடையிலான வேறுபாடுகள் இவற்றின் இறகுகளின் கீழ்ப் பகுதியில் மிகச் சிறியளவிலான வெண் வரிகள் காணப்படுவது அல்லது அறவே காணப்படாதிருப்பது என்பனவாகும்.
# குறுமீன் வெடிப்பு

**குறுமீன் வெடிப்பு** (nova) என்பது வெண் குறுமீனில் நடக்கும் மாற்றமாகும்.
# குறுமீன் வெடிப்பு

## விளக்கம்

பொதுவாக இரட்டை வின்மீன்களில் ஒன்று வெண் குறுமீன் ஆகவும், மற்றொன்று சிவப்பு அரக்கன் ஆகவும் இருக்கும். ஐம்பது வருடங்களுக்கு ஒரு முறை, சிகப்பு அரக்கனிலிருந்து வெண் குறுமீன் பொருட்களை (குறிப்பாக ஹைட்ரஜன்) ஈர்க்கும். இவ்வாறு திடீரென நடக்கும் சேர்க்கையால், வெண் குறுமீன் தன்னை விண்மீன் அளவுக்கு உயர்த்திக்கொண்டு அணுச்சேர்க்கை மூலம் மீண்டும் எரியத் தொடங்கும். அணுச்சேர்க்கை முடிந்தவுடன் அதன் மேல் பாகம் குறுமீன் வெடிப்பை நிகழ்த்தும். இது பொதுவாக **வெண் குறுமீனில் நடக்கும் தற்காலிக ஒளி மாற்றம்** ஆகும். இந்நிகழ்வு பால் வழியில் வருடத்திற்கு 40 முறை நடப்பதாக அறியப்படுகிறது.
# குறுமீன் வெடிப்பு

## மேற்கோள்

- வான சாஸ்திரம், வேங்கடம், விகடன் பிரசுரம், .
# குறுமீன் வெடிப்பு

## மேலும் வாசிக்க

-
-
-
# கூந்தல் மனுக்கோடியா

**கூந்தல் மனுக்கோடியா** (*Manucodia ater*) என்பது நடுத்தர அளவான, அதாவது கிட்டத்தட்ட 42 செமீ நீளமான, ஒளிர் பச்சை, நீலம் மற்றும் கருவூதா நிறமான சந்திரவாசிப் பறவையினம் ஒன்றாகும். இதன் கண்கள் செந்நிறமாயும் சொண்டு கருமையாயும் இருப்பதுடன் வால் நன்கு நீளமாயும் மார்பின் மேற்புறமாயும் கழுத்திலும் காணப்படும் இறகுகள் நீண்டு வளர்ந்தும் காணப்படும். கூந்தல் மனுக்கோடியாப் பறவைகளின் ஆண், பெண் பறவைகள் உருவமைப்பில் ஒத்திருப்பினும், பெண் பறவையானது ஆண் பறவையிலும் ஒப்பீட்டளவிற் சிறியதாக இருக்கும்.  
உருவமைப்பில் கூந்தல் மனுக்கோடியாக்கள் மென் தோள் மனுக்கோடியா மற்றும் யாப்பென் மனுக்கோடியா என்பவற்றை ஒத்தனவாயும் அவற்றிலிருந்து வேறு பிரித்தறிவதற்கு மிகக் கடினமானவையாயும் காணப்படும். இவ்வினம் நியூகினி மற்றும் அண்டிய தீவுகளின் தாழ்நிலக் காடுகளில் பெரிதும் பரவிக் காணப்படுகிறது. இதன் முதன்மையான உணவுகளில் பழங்கள், அத்தி வகைகள் மற்றும் பூச்சிகள் என்பன அடங்கும்.  
பிரெஞ்சு இயற்கையியலறிஞர் ரெனே பிரிமெவெரே லெசன் என்பாரினாற் கண்டறியப்பட்ட சந்திரவாசிப் பறவையினங்களில் கூந்தல் மனுக்கோடியா முதலாவதானதாகும். அவரே சந்திரவாசிப் பறவையினமொன்றை உயிருடன் கண்ட முதலாவது மேற்கத்தியராவார்.  
நியூகினித் தீவு மற்றும் அண்டிய பகுதிகளுக்கு வெளியே இப்பறவையினத்தின் வளர்க்கப்படும் பறவையொன்று சான் டியகோ விலங்கினக் காட்சியகத்தில் மாத்திரமே உள்ளது.
# யாப்பென் மனுக்கோடியா

**யாப்பென் மனுக்கோடியா** (*Manucodia jobiensis*) என்பது நடுத்தர அளவிலான, அதாவது 34 செமீ நீளம் கொண்ட, பசிய நீலம், கறுப்பு மற்றும் ஊதா நிறம் கொண்டதும் உருவமைப்பில் காகத்தைப் போன்றும் காணப்படும் சந்திரவாசிப் பறவையினம் ஒன்றாகும். இதன் கண்கள் செந்நிறமாயும், மார்புக்கு மேலாயும் கழுத்திலும் காணப்படும் இறகுகள் ஓரளவு வெடித்துப் பிரிந்தவை போன்றும் காணப்படும். இவ்வினத்தின் ஆண், பெண் பறவைகள் உருவமைப்பில் ஒத்திருப்பினும், பெண் பறவையானது ஆண் பறவையை விடச் சற்றுச் சிறிதாயும் நிறம் மங்கியதாயும் காணப்படும்.  
யாப்பென் மனுக்கோடியாப் பறவை இனமானது மென் தோள் மனுக்கோடியா இனத்தை உருவமைப்பில் ஒத்திருப்பினும் ஒப்பீட்டளவிற் சிறியதான வால் மற்றும் கழுத்து இறகுகள் என்பவற்றின் மூலம் அதிலிருந்து வேறுபடுத்தி அறியப்படுகிறது. ஏனைய மனுக்கோடியாப் பறவைகளைப் போன்றே இதுவும் தனியொரு பறவையுடன் மாத்திரமே கலவியில் ஈடுபடுவதாகும்.  
யாப்பென் மனுக்கோடியாக்கள் இந்தோனேசியாவின் யாப்பென் தீவு மற்றும் வடக்கு நியூகினி என்பவற்றின் தாழ்நிலக் காடுகளிற் பரவிக் காணப்படுகின்றன. இவ்வினம் அங்கு காணப்படும் மிகப் பொதுவான பறவையினங்களில் ஒன்றாகும். இதன் உணவுப் பழக்கத்தில் முதன்மையாக பழங்கள், பூச்சியினங்கள் என்பன அடங்குகின்றன.
# கொல்கத்தா பல்கலைக்கழகம்

**কলিকাতা বিশ্ববিদ্যালয়**
|caption = கொல்கத்தா பல்கலைக்கழகத்தின் இலச்சினை
|motto = கற்றலில் மேம்பாடு
|established = 24 சனவரி 1857
|type = பொது
|chancellor =
|vice_chancellor = பேரா. சுரஞ்சன் தாசு
|city = கொல்கத்தா
|state = மேற்கு வங்காளம்
|country = இந்தியா
|undergrad = 100,000
|postgrad = 5,500
|campus = ஊரகப் பகுதி, 153 கல்லூரிகள் இணையப்பெற்றன  
பல்கலைக்கழக மானியக் குழு (இந்தியா)|பல்கலைக்கழக மானியக் குழு இந்தப் பல்கலைக்கழகத்தை "ஐந்து நட்சத்திர பல்கலைக்கழகங்களில்" ஒன்றாகவும் சீர்மைபெற வாய்ப்புள்ள மையங்களில் ஒன்றாகவும் அடையாளப்படுத்தி உள்ளது. மாநில அரசால் நிர்வகிக்கப்படும் இந்த ஊரக பல்கலைக்கழகம் தனது ஆட்சிப்பகுதியில் உள்ள கல்லூரிகளுக்கு இணைப்பு வழங்கி கட்டுபடுத்துகிறது. சிறந்த ஆய்வு மையமாகவும் செயல்படுகிறது. இதன் மைய வளாகம் (அசுதோஷ் சிக்சா பிராங்கன் என அழைக்கப்படுகிறது) கொல்கத்தாவின் காலேஜ் சாலையில் அமைந்துள்ளது.பிற வளாகங்கள் ராசா பசார் (ராஷ்பிகாரி சிக்சா பிராங்கன்),பாலிகஞ்ச் (தாரக்நாத் பாலித் சிக்சா பிராங்கன்), அலிப்பூர் (சகீத் குதீராம் சிக்சா பிராங்கன்)ஆகிய இடங்களிலும் அசுரா, சிந்தி என்ற புறநகர் பகுதிகளிலும் அமைந்துள்ளன.
# பிலிப் ஹட்சின்சன்

**பிளிப் ஹட்சின்சன்** (*Philip Hutchinson*, பிறப்பு: சனவரி 25 1862, இறப்பு: செப்டம்பர் 20 1925), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , இரண்டு முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1889 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அன்ரூ ஹட்சன்

**அன்ரூ ஹட்சன்** (*Andrew Hudson*, பிறப்பு: மார்ச்சு 17 1965), தென்னாப்பிரிக்க அணியின் துடுப்பாட்டக்காரர். இவர் 35 தேர்வுத் துடுப்பாட்டப் போட்டிகளிலும் , 89 ஒருநாள் பன்னாட்டுத் துடுப்பாட்டப் போட்டிகளிலும் 151 முதல்தர துடுப்பாட்டப் போட்டிகளிலும், 206 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1992 -1998 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1991 -1997 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# சாள்ஸ் ஹைம்

**சாள்ஸ் ஹைம்** (*Charles Hime*, பிறப்பு: அக்டோபர் 24 1869, இறப்பு: திசம்பர் 6 1940), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 15 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1896 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# குளோட் ஹெண்டர்சன்

**குளோட் ஹெண்டர்சன்** (*Claude Henderson*, பிறப்பு: சூன் 14 1972 ), தென்னாப்பிரிக்க அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும் , நான்கு ஒருநாள் பன்னாட்டுத் துடுப்பாட்டப் போட்டிகளிலும் 234 முதல்தர துடுப்பாட்டப் போட்டிகளிலும், 240 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2001 -2002 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2001/02 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# மென் தோள் மனுக்கோடியா

**மென் தோள் மனுக்கோடியா** (*Manucodia chalybatus*) என்பது நடுத்தர அளவிலான, அதாவது 36 செமீ நீளமான, பசிய நீலம், கறுப்பு மற்றும் ஊதா நிறத்திலான சந்திரவாசி இனப் பறவையொன்றாகும். இதன் வால் நீளமானதாயும், கண்கள் செந்நிறமாயும் இருப்பதுடன் மார்பு இறகுகள் வசீகரமான பசிய நிறத்திற் காணப்படும். இவ்வினத்தின் ஆண், பெண் பறவைகள் உருவமைப்பில் ஒத்திருப்பினும் பெண் பறவையானது ஆண் பறவையிலும் ஒப்பீட்டளவிற் சிறியதாயும் ஊதா நிறம் ஓரளவு குறைந்ததாயும் இருக்கும்.  
மென் தோள் மனுக்கோடியா பறவையினம் யாப்பென் மனுக்கோடியாவை உருவத்தில் ஒத்துக் காணப்படினும், வெண்கலம் போன்ற மஞ்சட் பச்சை நிறமான கழுத்து இறகுகளின் மூலம் வேறுபடுத்தி அறியப்படுகிறது. இப்பறவைகள் நியூகினித் தீவின் தாழ்நில மற்றும் மலைசார் காடுகளிலும் இந்தோனேசியாவின் மேலைப் பப்புவா மாநிலத்தின் மிசூல் தீவிலும் பரவிக் காணப்படுகின்றன. இதன் இயலிடத்தில் மிகப் பொதுவாகக் காணப்படும் பறவையினங்களில் மென் தோள் மனுக்கோடியாவும் ஒன்றாகும். இவற்றின் முதன்மையான உணவுகள் பழங்களும் அத்தி வகைகளுமாகும்.
# பீட்டர் ஹெய்ன்

**பீட்டர் ஹெய்ன்** (*Peter Heine*, பிறப்பு: சூன் 28 1928, இறப்பு: பிப்ரவரி 4 2005), தென்னாப்பிரிக்க அணியின் துடுப்பாட்டக்காரர். இவர் 14 தேர்வுத் துடுப்பாட்டப் போட்டிகளிலும் , 61 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1955-1962 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜார்ஜ் அல்பிரட்

**ஜார்ஜ் அல்பிரட்** (*George Alfred Lawrence Hearne*, பிறப்பு: மார்ச்சு 27 1888, இறப்பு: நவம்பர் 14 1978), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 41 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1922/23-1924 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# நென்டி ஹேவார்ட்

**நென்டி ஹேவார்ட்** (*Nantie Hayward*, பிறப்பு: மார்ச்சு 6 1977 ), தென்னாப்பிரிக்க அணியின் துடுப்பாட்டக்காரர். இவர் 16 தேர்வுத் துடுப்பாட்டப் போட்டிகளிலும் , 21 ஒருநாள் பன்னாட்டுத் துடுப்பாட்டப் போட்டிகளிலும் 133 முதல்தர துடுப்பாட்டப் போட்டிகளிலும், 151 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1999 -2005 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1998 -2002 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# நென்டி ஹேவார்ட்

## வெளி இணைப்பு

- நென்டி ஹேவோர்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# இராகவன் (ஈழத்து எழுத்தாளர்)

**இராகவன்** ஒரு ஈழத்து எழுத்தாளர். தற்போது எழுதிவரும் இளம்படைப்பாளிகளில் நவீன புனைவில் மிகுந்த கவனம் செலுத்தி வருபவர். மரபுமுறையான கதைசொல்லலையும் வடிவத்தையும் புறக்கணிக்கும் இவரது புனைவுகள் தமிழ்ச்சூழலில் கவனத்திற்குரியன.
# இராகவன் (ஈழத்து எழுத்தாளர்)

## வாழ்க்கை வரலாறு

சபாரத்தினம் இராகவன், 1976 இல் பிறந்தார். ‘ஈஸ்வரி வாசம்’, கரவெட்டி கிழக்கு கரவெட்டியை பிறப்பிடமாகவும் வசிப்பிடமாகவும் கொண்டவர்.  
ஆரம்பக்கல்வியை கரவெட்டி மாணிக்கவாசகர் வித்தியாலயத்திலும், உயர்கல்வியை கரவெட்டி விக்னேஸ்வராக் கல்லூரியிலும் பயின்றார். யாழ்ப்பாணப் பல்கலைக்கழகத்தில் தொழில் நிர்வாகமாணிப் பட்டத்தினைப் பெற்றவர். தற்போது சமுர்த்தி வங்கி முகாமையாளராக பருத்தித்துறை பிரதேச செயலகத்தில் பணிபுரிகிறார்.
# இராகவன் (ஈழத்து எழுத்தாளர்)

## இலக்கிய ஈடுபாடு

1998 இல் இருந்து எழுதிவருகிறார். கவிதை, கட்டுரை, விமர்சனம், புனைவு, கோட்டோவியம் ஆகியவற்றில் மிகுந்த ஈடுபாடுடையவர்.  
ஈழத்துப் படைப்பாளிகளுடனும் தீவிர வாசகர்களுடனும் இவர் நேர்காணல்களை நிகழ்த்தியுள்ளார். அவர்களுள் மு.பொ, குந்தவை, சாந்தன், தெணியான், குப்பிழான் ஐ.சண்முகன், து.குலசிங்கம், ஐ.வரதராஜன் ஆகியோர் குறிப்பிடத்தக்கவர்கள்.  
பன்முகம், காலச்சுவடு, சரிநிகர், நிகரி, மூன்றாவது மனிதன், பெருவெளி, அமுது, சௌந்தரசுகன், காலம், உயிர்நிழல், உயிர் எழுத்து,தெரிதல் (இதழ்),புதிய தரிசனம், கலைமுகம் முதலான; தமிழ்ச்சூழலில் வெளிவந்த சிற்றிதழ்களிலும் பத்திரிகைகளிலும் இவரது படைப்புக்கள் வெளிவந்துள்ளன.
# இராகவன் (ஈழத்து எழுத்தாளர்)

## விருதுகள்/பரிசுகள்

- 2002 இல் ஸ்கிறிப்நெற் – சமாதானச்சுருள் (**Script Net Reel Peace**) வெளியீடாக ‘மூக்குப்பேணி’ (**Nose Cup**) என்ற குறும்படத்தை சுவடியாக்கம் செய்து இயக்கினார்.
- 2005 இல் இலண்டன் **விம்பம்** அமைப்பு சிறந்த திரைச்சுவடியாக்குநருக்கான விருதை ‘மூக்குப்பேணி’ குறும்படத்திற்காக வழங்கியது.
- 2002 இல் **விபவி** அமைப்பின் சிறந்த இளஞ்சிறுகதை எழுத்தாளருக்கான விருதைப் பெற்றார்.
# இராகவன் (ஈழத்து எழுத்தாளர்)

## இதழியற்பணி

சமுர்த்தி அபிவிருத்தி மன்ற வெளியீடான ‘சுபீட்சம்’ என்ற செய்தி மடலின் ஆசிரியர்.
# இராகவன் (ஈழத்து எழுத்தாளர்)

## வெளிவந்த நூல்கள்

- **கலாவல்லி முதலான கதைகள்** புது எழுத்து வெளியீடு 2010
- **விட்டில் –சமகால அரசியல் பகுப்பாய்வு** காலச்சுவடு வெளியீடு மே 2011
# இராகவன் (ஈழத்து எழுத்தாளர்)

## தொகுப்பில் வெளிவந்த கதைகள்

- **மண்ணின் மலர்கள்** – ‘வானதியின் கணவன்’ மல்லிகைப் பந்தல் வெளியீடு, 2001
- **இங்கிருந்து** 'மாறிப்போன அடையாளங்கள்' நண்பர்கள் வட்டம் யாழ்ப்பாணம் 2002
- **புதிய சலனங்கள்** 'கலாவல்லி முதலான கதைகள்' –காலச்சுவடு வெளியீடு 2004
# இராகவன் (ஈழத்து எழுத்தாளர்)

## வெளியிணைப்பு

- வசீகரிக்கும் படைப்பாளி இராகவனுடன் நேர்காணல் - பா.துவாரகன்
- இராகவனின் படைப்புகள் வடிவங்களைக் கடந்த வடிவம் - மு.பொ
# மும்பை பல்கலைக்கழகம்

**மும்பை பல்கலைக்கழகம் ** (*University of Mumbai*) இந்திய மாநிலம் மகாராட்டிரத்தின் தலைநகர் மும்பையில் அமைந்துள்ள ஓர் பொதுத்துறை பல்கலைக்கழகம் ஆகும். உலகின் மிகப்பெரிய பல்கலைக்கழக அமைப்புகளில் ஒன்றான இதன் வளாகங்கள் மற்றும் இணைப்புக் கல்லூரிகளில் 549,000 க்கும் மேற்பட்ட மாணவர்களைக் கொண்டுள்ளது. 2013 ஆம் ஆண்டு நிலவரப்படி, பல்கலைக்கழகத்தில் 711 இணைப்புக் கல்லூரிகள் இருந்தன.  
மும்பை மாவட்டம், மும்பை புறநகர் மாவட்டம், பால்கர் மாவட்டம், ராய்கட் மாவட்டம், இரத்தினகிரி மாவட்டம், சிந்துதுர்க் மாவட்டம், தானே மாவட்டம் போன்ற இடங்களிலும் இதன் அதிகார வரம்பு 7 மாவட்டங்களுக்கு விரிவடைகிறது. இந்தப் பல்கலைக்கழகத்தில் இளங்கலை, முதுகலை மற்றும் முனைவர் பட்டப்படிப்புகள் வழங்கப்படுகின்றன. பல துறைகளில் சான்றிதழ் மற்றும் பட்டயப் படிப்புகளும் அளிக்கப்படுகின்றன.
# மும்பை பல்கலைக்கழகம்

## வரலாறு

இந்தப் பல்கலைக்கழகம் 1857ஆம் ஆண்டு முனைவர் ஜான் வில்சனால் துவங்கப்பட்டது. இந்தப் பல்கலைக்கழகத்தின் வடிவம் பிரித்தானியப் பல்கலைக்கழகங்களை ஒத்து இருந்தது. இணைக்கப்பட்டுள்ள கல்லூரிகளின் வழியே கல்வி கற்பிக்கப்பட்டது. புனித சேவியர் கல்லூரி 1868ஆம் ஆண்டு இந்தப் பல்கலைக்கழகத்துடன் இணைக்கப்பட்டு முனைவர் ஜான் வில்சன் முதல் துணை வேந்தராக பொறுப்பேற்றார். அவரது மனைவி மார்கெரெட் பேய்ன் வில்சன் பெண்களுக்காக 16 பள்ளிகளைத் துவங்கினார். துவக்கத்தில் எல்பின்ஸ்டன் கல்லூரி மும்பை பல்கலைக்கழகத்தின் இருப்பிடமாக இருந்தது.  
1996ஆம் ஆண்டு ஓர் அரசாணை மூலம் பம்பாய் பல்கலைக்கழகம் என்றிருந்த பெயர் மும்பை பல்கலைக்கழகம் என மாற்றப்பட்டது. இதன் முதன்மை வளாகம் சான்டாகுரூசு பகுதியில் உள்ள கலினாவில் அமைந்துள்ளது. இங்கு நிர்வாக மற்றும் கல்வித்துறைகள் இயங்குகின்றன. மற்றுமொரு வளாகம் மும்பையின் கோட்டைப் பகுதியில் அமைந்துள்ளது. இங்கு நிர்வாகப் பணிகள் மட்டுமே நடைபெறுகின்றன.
# சுருட்கொண்டை மனுக்கோடியா

**சுருட்கொண்டை மனுக்கோடியா** (*Manucodia comrii*) என்பது செழிப்பான, பெரிய, அதாவது 43 செமீ நீளமான சந்திரவாசிப் பறவையினமொன்றாகும். ஊதா, கறுப்பு மற்றும் பச்சை நிறங் கொண்ட இறகுகளையும் செந்நிறக் கண்களையும் கொண்டிருக்கும் இதன் மேல் மார்பு மற்றும் கழுத்துப் பகுதி இறகுகள் வெடிப்பான மஞ்சட் பச்சை நிறத்திலிருக்கும். இதன் தலையிறகுகள் சுருண்டும் வாலிறகுகள் நடுப் பகுதி நோக்கிச் சுருண்டும் காணப்படும். இவ்வினத்தின் ஆண், பெண் பறவைகள் உருவமைப்பில் ஒத்திருப்பினும் பெண் பறவையானது ஆண் பறவையிலும் ஒப்பீட்டளவிற் சிறியதாக இருக்கும். மனுக்கோடியாக்களில் மாத்திரமன்றி சந்திரவாசி இனங்களிலேயே இதுதான் மிகப் பெரிய பறவையினமாகும்.  
பப்புவா நியூகினி நாட்டுக்குத் தனிச்சிறப்பான பறவையினமான சுருட்கொண்டை மனுக்கோடியா அந்நாட்டின் துரோபிரியாந்து தீவுகள் மற்றும் அதனை அண்டிய தீவுக் கூட்டங்களிற் காணப்படும். சந்திரவாசி இனங்களில் மிகவும் நிறை கூடிய பறவையினங்களில் ஒன்றான இது முதன்மையாகப் பழங்களை உட்கொள்ளும்.
# இம்ரான் கான் (தென்னாபிரிக்கத் துடுப்பாட்டக்காரர்)

**இம்ரான் கான் ** (*Imraan Khan*, பிறப்பு: ஏப்ரல் 27 1984 ), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிகளிலும் ,72 முதல்தர துடுப்பாட்டப் போட்டிகளிலும், 67 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2008/09 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# கொம்பு மனுக்கோடியா

**கொம்பு மனுக்கோடியா** (***Manucodia keraudrenii***) என்பது நடுத்தர அளவிலான, அதாவது கிட்டத்தட்ட 31 செமீ நீளமான சந்திரவாசிப் பறவையினம் ஒன்றாகும். இது கொம்புகள் போன்று நீண்டு வளர்ந்த தலையிறகுகளைக் கொண்டதாயும் செறிவு குறைந்த கழுத்திறகுகளைக் கொண்டதாயும் இருக்கும். கருநீலம், பச்சை மற்றும் ஊதா நிறத்தில் இதன் இறகுகள் காணப்படும். செந்நிறக் கண்களையும் நீண்டு வளைந்த மூக்குத் துவாரங்களையும் கருமையான சொண்டு, வாய் மற்றும் கால்களையும் கொண்டிருக்கும். இவ்வினத்தின் ஆண், பெண் பறவைகள் உருவமைப்பில் ஒத்திருப்பினும் பெண் பறவையானது ஆண் பறவையிலும் நிறம் மங்கியதாகக் காணப்படும். இப்பறவைகள் எழுப்பும் ஒலி ஊது கொம்புகள் மூலம் ஒலியெழுப்புவது போன்று மிகப் பெரிதாக ஒலிக்கும்.  
கொம்பு மனுக்கோடியாப் பறவைகள் வடகிழக்கு ஆத்திரேலியா, நியூகினித் தீவு மற்றும் அதனை அண்டிய தீவுகளின் தாழ்நில மழைக்காடுகளில் நன்கு பரவிக் காணப்படும். ஏனைய மனுக்கோடியாக்களைப் போன்றே இவ்வினமும் தனியொரு பறவையுடன் மாத்திரம் கலவியில் ஈடுபடும்.
# நெடுவாற் பராடிகல்லா

**நெடுவாற் பராடிகல்லா** (*Paradigalla carunculata*) என்பது நடுத்தர அளவிலான, அதாவது 37 செமீ நீளமான சந்திரவாசிப் பறவையினங்களைச் சேர்ந்த கரிய பறவையினம் ஒன்றாகும். இதன் வால் நீண்டு கூரியதாக இருக்கும். தனித்த நிறமாயுள்ள ஒரு சில சந்திரவாசிப் பறவையினங்களில் ஒன்றான இது பன்னிற அமைப்பைக் கொண்டிருப்பது இதன் சொண்டுக்குக் கீழே மஞ்சள், சிவப்பு மற்றும் இளம் நீல நிறத்திலான தொங்கு சதையிலாகும். இவ்வினத்தின் ஆண், பெண் பறவைகள் உருவமைப்பில் ஒத்திருப்பினும் பெண் பறவை ஒப்பீட்டளவிற் சிறியதாயும் நிறம் மங்கியதாயும் காணப்படும்.  
சந்திரவாசிப் பறவைக் குடும்பத்தில் மிகக் குறைவாகவே அறியப்பட்டதான நெடுவாற் பராடிகல்லா இனம் இந்தோனேசியாவின் மேலைப் பப்புவா மாநிலத்தில் அருஃபாக் மலைகளுக்குத் தனிச்சிறப்பானதாகும்.
# குறுவாற் பராடிகல்லா

**குறுவாற் பராடிகல்லா** (*Paradigalla brevicauda*) என்பது நடுத்தர அளவிலான, அதாவது கிட்டத்தட்ட 23 செமீ நீளமான அடர்ந்த, கருநிற இறகுகளைக் கொண்ட சந்திரவாசி இனங்களைச் சேர்ந்த பறவையினம் ஒன்றாகும். இது மெல்லிய சொண்டையும் கண்களுக்கு முன்பாக பிரகாசமான மஞ்சள் மற்றும் நீல நிறங்களிலான தொங்கு சதையையும் கொண்டிருக்கும். இவ்வினத்தின் ஆண், பெண் பறவைகள் உருவமைப்பிற் பெரும்பாலும் ஒத்திருப்பினும் பெண் பறவையானது ஆண் பறவையிலும் ஒப்பீட்டளவிற் சிறியதாயும், இறகுகள் நிறம் மங்கியனவாயும் தொங்கு சதைகள் சிறியனவாயும் இருக்கும்.  
குறுவாற் பராடிகல்லா இனமானது அதனை ஒத்த இனமான நெடுவாற் பராடிகல்லா பறவையினத்திலிருந்து வேறுபடுவது இதன் சிறிய பருமன், ஒப்பீட்டளவிற் சிறியதான வாலிறகுகள் மற்றும் தொங்கு சதையில் செந்நிறமற்றிருப்பது என்பவற்றிலாகும். இப்பறவையினம் தனியொரு பறவையுடன் மாத்திரமே கலவியில் ஈடுபடுவதாக முன்னர் கருதப்பட்ட போதிலும், இவ்வினத்தின் பல பறவைகளுடனும் கலவியில் ஈடுபடுவதாக இப்போது வகைப்படுத்தப்பட்டுள்ளது. இப்பறவையினம் நியூகினித் தீவின் மலைசார் காடுகளிற் பரவிக் காணப்படும். இதன் முதன்மையான உணவுகள் பழங்களும் விதைகளும் பூச்சிகளுமாகும்.
# காழகம்

**காழகம்** என்பது இக்காலத்துப் பர்மா  
மலாய் நாட்டின் மேற்குப் பகுதியில் உள்ள கெடா என்னும் மலைப் பகுதியே கடாரம் என்பர்.  
காவிரிப்பூம்பட்டினம் என்னும் புகார்த் துறைமுகத்தில் கரிகாலன் ஆட்சிக் காலத்தில் வந்து இறங்கிய பொருள்கள் தெருக்களில் நாட்டின் பெயர் பொறித்த கொடிகள் கட்டப் பட்டுக் குவிந்து கிடந்தன. அவற்றில் ஒன்று “காழகத்து ஆக்கம்”.  
காழகம் என்பது கரை போட்ட ஆடை.  
அதனை மடிசெய்து கச்சமாகக் கட்டி ஆண்களும்
பெண்களும் அணிந்துகொண்டனர்.
# கற்றல் கற்பித்தலில் புதிய சிந்தனைகள் - பன்னாட்டு மாநாடு

**கற்றல் கற்பித்தலில் புதிய சிந்தனைகள் - பன்னாட்டு மாநாடு** என்பது மலேசிய மலாயப் பல்கலைக்கழகத்தின் இந்திய ஆய்வியல் துறை ஒழுங்குசெய்த மாநாடு ஆகும். இது 2011, ஆகத்து 12, 13, 14 ஆகிய திகதிகளில் பல்கலைக்கழக வளாகத்தில் நடைபெற்றது. இங்கு கற்றல் கற்பித்தலில் தொடர்பாக வழிமுறைகள், தொழில்நுட்பங்கள் தொடர்பாக கட்டுரைகள் வாசிக்கப்பட்டன. குறிப்பாக தமிழ்மொழி கற்பித்தலில் இணையத் தொழில்நுட்பங்களைப் பயன்படுத்தல் பற்றிய கட்டுரைகளும் இங்கு வாசிக்கப்பட்டன.
# வில்கபம்பா

**வில்கபம்பா** (*Vilcabamba*) என்பது பெரு நாட்டில் இருந்த ஒரு நகரம் ஆகும். மான்கோ இன்கா கட்டிய இந்த நகரம் 1539 இருந்து 1572 வரை இன்கா பேரரசின் தலைநகரமாக இருந்தது. இன்கா பேரரசு எசுப்பானியப் படைகளால் கைப்பற்றப்பட்டபின் இந்நகரம் அழிக்கப்பட்டது. பின் பல நூற்றாண்டுகள் வெளியாட்களின் கவனத்தில் இருந்து மறைந்து போனது. 1892 ஆம் ஆண்டு இந்நகரத்தின் இடிபாடுகள் மீண்டும் வெளியுலகின் கவனத்துக்கு வந்தன. தற்போது இந்நகரம் பெருவின் தொல்லியல் மற்றும் வரலாற்றுக் களங்களுள் ஒன்றாக உள்ளது.
# விக்கிப்பீடியா:உங்களுக்குத் தெரியுமா/அக்டோபர் 26, 2011

- ஒரு வெண் குறுமீன் சிகப்பு அரக்கன் விண்மீனிலிருந்து ஐட்ரஜனை ஈர்ப்பதால் (படம்) நடைபெறும் மட்டுப்படாத அணுக்கரு சேர்க்கை நிகழ்வு **குறுமீன் வெடிப்பு** எனப்படுகிறது.
- இலங்கை வரலாற்றில் முதன் முறையாக ஏற்பட்ட அரசியல் ரீதியாக ஒழுங்கமைக்கப்பட்ட முதல் இனக்கலவரம் **1915 சிங்கள-முஸ்லிம் கலவரம்**.
- **பிராவ்தா** சோவியத் கம்யூனிஸ்ட் கட்சியின் உத்தியோகபூர்வ இதழாக 1918-1991 காலகட்டத்தில் வெளிவந்தது.
- தேவாரத் திருப்பதிகங்களில் பாடப்பட்டுள்ள **திருத்தலங்கள்** 276.
- **யொகான் பிலிப் பப்ரிசியஸ்** தமிழில் மொழிபெயர்த்த கிறிஸ்தவ வேதாகமம் தான் தமிழ் மொழியின் வசன நடையின் ஆரம்ப காலத்தில் முதலில் வெளிவந்த பெரிய வசனநடை தமிழ் நூலாகும்.
# வர்க்க நிரப்பி முறை

அடிப்படை இயற்கணிதத்தில், **வர்க்க நிரப்பி முறை**(*completing the square*) என்பது ஒரு இருபடி பல்லுறுப்புக்கோவையின் வடிவத்தை  
**<math>ax^2 + bx + c\,\!</math>** -வடிவிலிருந்து  
: <math> a(\cdots\cdots)^2 + \mbox{constant}.\, </math> வடிவத்திற்கு மாற்றும் முறையாகும்.  
இங்கு மாறிலி(constant) என்பது மாறி *x* -ஐச் சாராத உறுப்பு என்பதைக் குறிக்கும். அடைப்புக் குறிக்குள் அமைந்துள்ள கோவை, **(*x*&nbsp;&minus;&nbsp;மாறிலி)** வடிவில் உள்ளது. எனவே, ***ax*<sup>2</sup>&nbsp;+&nbsp;*bx*&nbsp;+&nbsp;*c*&nbsp;** என்பது  
** <math> a(x - h)^2 + k\, </math>** என மாற்றமடைகிறது. இதில் *h* ,*k* -ன் மதிப்புகளைக் காண வேண்டும்.  
வர்க்க நிரப்பி முறையானது பயன்படும் இடங்கள்:
- இருபடிச் சமன்பாடுகளைத் தீர்த்தல்
- இருபடிச் சார்புகளின் வரைபடம் வரைதல்
- நுண்கணிதத்தில் தொகையிடல்
- லாப்லாசு மாற்றுகளைக் காணல்  
கணிதத்தில் வர்க்கநிரப்பி முறை ஒரு எளிமையான இயற்கணித செயல்முறையாகக் கருதப்படுகிறது. மேலும் இது பெரும்பாலும் இருபடி பல்லுறுப்புக்கோவைகளைக் கொண்ட கணக்கிடுதல்களில் பயன்படுத்தப்படுகிறது.
# வர்க்க நிரப்பி முறை

## மேலோட்டமாக ஒரு பார்வை

### பின்னணி

ஒரு ஈருறுப்புக் கோவையின் வர்க்கத்திற்கு, அடிப்படை இயற்கணிதத்திலுள்ள ஒரு எளிய வாய்ப்பாடு:  
:<math>(x + p)^2 \,=\, x^2 + + p^2.\,\!</math>  
எடுத்துக்காட்டாக:  
:<math>\begin{alignat}{2}
(x+3)^2 \,&=\, x^2 + 6x + 9 && (p=3)\\[3pt]
(x-5)^2 \,&=\, x^2 - 10x + 25\qquad && (p=-5).
\end{alignat}
</math>  
எந்தவொரு முழுவர்க்கத்திலும் *p* -ன் மதிப்பு, *x* -ன் கெழுவில் பாதியாகவும் மாறிலி உறுப்பு, *p*<sup>2</sup> ஆகவும் இருக்கும்.
# வர்க்க நிரப்பி முறை

## மேலோட்டமாக ஒரு பார்வை

### எளிய எடுத்துக்காட்டு

பின்வரும் இருபடி பல்லுறுப்புக்கோவையில்,  
:<math>x^2 + 10x + 28.\,\!</math>  
28 ஆனது, 5 -ன் வர்க்கமில்லை என்பதால் இக்கோவை முழு வர்க்கமல்ல.  
:<math>(x+5)^2 \,=\, x^2 + 10x + 25.\,\!</math>  
என்பதைப் பயன்படுத்தி இக்கோவையை,  
:<math>x^2 + 10x + 28 \,=\, (x+5)^2 + 3,</math> ஒரு வர்க்கம் மற்றும் ஒரு மாறிலியின் கூடுதலாக எழுதலாம்.  
இவ்வாறு மாற்றி எழுதும் முறை **வர்க்க நிரப்பி முறை** எனப்படுகிறது.  
---
# வர்க்க நிரப்பி முறை

## மேலோட்டமாக ஒரு பார்வை

### பொது விளக்கம்

:<math>x^2 + bx + c,\,\!</math> என்ற தலையொற்றை இருபடிக் கோவையை எடுத்துக் கொள்க:  
ஒரு வர்க்கத்தின் விரிவிலுள்ள முதல் இரு உறுப்புகள், நாம் எடுத்துக் கொண்ட கோவையின் முதல் இரு உறுப்புகளுக்கு சமமாக இருக்கும்படியாக ஒரு வர்க்கத்தைக் காண முடியும்.  
:<math>\(x+\tfrac{1}{2} b\)^2 \,=\, x^2 + bx + \tfrac{1}{4}b^2.</math>  
வலதுபுறமுள்ள விரிவிற்கும் நாம் எடுத்துக்கொண்ட கோவைக்கும் வேறுபாடு, மாறிலி உறுப்பு மட்டும்தான். எனவே,  
:<math>x^2 + bx + c \,=\, \(x + \tfrac{1}{2}b\)^2 + k,</math> என எழுதலாம். இங்கு
*k* ஒரு மாறிலியாகும். இச்செயல், வர்க்க நிரப்பி முறை எனப்படும்.  
எடுத்துக்காட்டு:  
:<math>\begin{alignat}{1}
x^2 + 6x + 11 \,&=\, (x+3)^2 + 2 \\[3pt]
x^2 + 14x + 30 \,&=\, (x+7)^2 - 19 \\[3pt]
x^2 - 2x + 7 \,&=\, (x-1)^2 + 6.
\end{alignat}
</math>
# வர்க்க நிரப்பி முறை

## மேலோட்டமாக ஒரு பார்வை

### தலையொற்றை அல்லாதவை

:<math>ax^2 + bx + c\,\!</math> போன்ற இருபடிக் பல்லுறுப்புகோவையிலிருந்து கெழு *a* -ஐ நீக்கிவிட்டு,பின் அதிலிருந்து கிடைக்கும் தலையொற்றை பல்லுறுப்புக்கோவையை வர்க்க நிரப்பி முறையில் முன்போல மாற்றலாம்  
எடுத்துக்காட்டு:
:<math>
\begin{align}
3x^2 + 12x + 27 &= 3(x^2+4x+9)\\
&{}= 3\((x+2)^2 + 5\)\\
&{}= 3(x+2)^2 + 15
\end{align}</math>
இதன்படி எந்தவொரு இருபடி பல்லுறுப்புக்கோவையையும் பின்வரும் வடிவில் எழுதலாம்.  
:<math>a(x-h)^2 + k.\,\!</math>
# வர்க்க நிரப்பி முறை

## மேலோட்டமாக ஒரு பார்வை

### வாய்ப்பாடு

வர்க்க நிரப்பும் முறையை வாய்ப்பாடாக உருவப்படுத்தலாம்.  
பொதுவகைக்கு:  
:<math>ax^2 + bx + c \;=\; a(x-h)^2 + k,\quad h = -\frac{b}{2a}, \quad k = c - \frac{b^2}{4a}.</math>  
குறிப்பாக *a=1* எனில்:  
:<math>x^2 + bx + c \;=\; (x-h)^2 + k,\quad h = -\frac{b}{2}, \quad k = c - \frac{b^2}{4}.</math>
# வர்க்க நிரப்பி முறை

## வரைபடத்துடனான தொடர்பு

பகுமுறை வடிவவியலில் இருபடிச் சார்பின் வரைபடம், *xy* தளத்தில் அமைந்த ஒரு பரவளையமாகும்.  
:<math>(x-h)^2 + k; \quad a(x-h)^2 + k</math> என்ற இருபடிச் சார்பிற்கு,  
*h* , *k* என்பன பரவளையத்தின் உச்சிப்புள்ளியின் கார்ட்டீசியன் அச்சுதூரங்களாகும். அதாவது *h* என்பது பரவளையத்தின் சமச்சீர் அச்சின் *x* -அச்சுதூரம்; *k* என்பது இருபடிச் சார்பின் குறும(பெரும) மதிப்பாகும்.( *a*&nbsp;&lt;&nbsp;0 எனில் பெரும மதிப்பு)  
***&fnof;*(*x*)&nbsp;=&nbsp;*x*<sup>2</sup>** என்ற சார்பின் வரைபடம் ஆதிப்புள்ளி &nbsp;(0,&nbsp;0) -ஐ உச்சிப்புள்ளியாகக் கொண்ட ஒரு பரவளையமாகும்.  
அதேபோல ***&fnof;*(*x*&nbsp;&minus;&nbsp;*h*)&nbsp;=&nbsp;(*x*&nbsp;&minus;&nbsp;*h*)<sup>2</sup>** என்ற சார்பின் வரைபடம், மேலுள்ள படத்தில் உள்ளதுபோல வலதுபுறம் *h* அலகு தூரத்திற்கு நகர்த்தப்பட்டு, (*h*,&nbsp;0) என்ற உச்சிப்புள்ளியை உடைய பரவளையமாகும்.  
இதற்கு மாறாக ***&fnof;*(*x*)&nbsp;+&nbsp;*k* =&nbsp;*x*<sup>2</sup>&nbsp;+&nbsp;*k*** என்ற சார்பின் வரைபடம், நடுவிலுள்ள படத்தில் உள்ளதுபோல, மேல்புறமாக *k* அலகு தூரம் நகர்த்தப்பட்டு (0,&nbsp;*k*) என்ற உச்சிப்புள்ளியைக் கொண்ட பரவளையமாகும்.  
இந்த இரண்டு நகர்த்தல்களையும் சேர்த்தால், ***&fnof;*(*x*&nbsp;&minus;&nbsp;*h*)&nbsp;+&nbsp;*k* =&nbsp;(*x*&nbsp;&minus;&nbsp;*h*)<sup>2</sup>&nbsp;+&nbsp;*k*** என்பது கீழ்ப்படத்தில் உள்ளதுபோல வலப்புறம் *h* அலகுகளும் மேற்புறம் *k* அலகுகள் தூரமும் நகர்த்தப்பட்டு (*h*,&nbsp;*k*) என்ற உச்சிப்புள்ளியைக் கொண்ட பரவளையமாகும்.
# வர்க்க நிரப்பி முறை

## இருபடிச் சமன்பாடுகளைத் தீர்த்தல்

வர்க்கநிரப்பி முறையைப் பயன்படுத்தி எந்தவொரு இருபடிச் சமன்பாட்டையும் தீர்க்கலாம்.  
எடுத்துக்காட்டு:  
:<math>x^2 + 6x + 5 = 0,\,\!</math>  
வர்க்க நிரப்பி முறையில் இச் சமன்பாட்டை,  
:<math>(x+3)^2 - 4 = 0.\,\!</math> என மாற்றலாம்.  
:<math>(x+3)^2 = 4.\,\!</math>  
:<math>x+3 = -2 \quad\text{or}\quad x+3 = 2,</math>  
ஃ :<math>x = -5 \quad\text{or}\quad x = -1.</math>  
*x*<sup>2</sup> -ன் கெழு 1 -ஆக இல்லாமல் இருந்தால், முதலில் சமன்பாட்டை அக்கெழுவால் வகுத்து விட்டுப் பின் மேலே உள்ளவாறு தீர்க்க வேண்டும்.
# வர்க்க நிரப்பி முறை

## இருபடிச் சமன்பாடுகளைத் தீர்த்தல்

### விகிதமுறா மற்றும் சிக்கலெண் மூலங்கள்

ஒரு இருபடிச் சமன்பாட்டின் மூலங்கள் விகிதமுறு எண்ணாக இருந்தால் மட்டுமே, காரணிப்படுத்தும் முறையில் தீர்க்க முடியும்.மூலங்கள் விகிதமுறா எண்களாகவோ அல்லது சிக்கலெண்களாகவோ இருந்தால் காரணிப்படுத்தல் முறையில் தீர்க்க முடியாது. அப்பொழுது வர்க்க நிரப்பி முறையில் சமன்பாட்டைத் தீர்க்கலாம்.  
எடுத்துக்காட்டு:  
- **விகிதமுறா மூலங்கள்**:  
:<math>x^2 - 10x + 18 = 0.\,\!</math>
வர்க்க நிரப்பி முறையில்,
:<math>(x-5)^2 - 7 = 0,\,\!</math>
:<math>(x-5)^2 = 7.\,\!</math>
:<math>x-5 = -\sqrt{7} \quad\text{or}\quad x-5 = \sqrt{7},\,</math>
: <math> x = 5 - \sqrt{7}\quad\text{or}\quad x = 5 + \sqrt{7}. \, </math>
:<math>x = 5 \pm \sqrt{7}.\,</math>  
- **சிக்கலெண் மூலங்கள்**:
:<math>\begin{array}{c}
x^2 + 4x + 5 \,=\, 0 \\[6pt]
(x+2)^2 + 1 \,=\, 0 \\[6pt]
(x+2)^2 \,=\, -1 \\[6pt]
x+2 \,=\, \pm i \\[6pt]
x \,=\, -2 \pm i.
\end{array}
</math>
# வர்க்க நிரப்பி முறை

## இருபடிச் சமன்பாடுகளைத் தீர்த்தல்

### தலையொற்றை அல்லாத வகைச் சமன்பாடு

தலையொற்றை அல்லாத சமன்பாடுகளாக இருந்தால் முதலில் சமன்பாட்டை *x*<sup>2</sup> -ன் கெழுவால் வகுத்துவிட்டுப் பின்னர் வர்க்க நிரப்பி முறையில் தீர்க்க வேண்டும்.  
எடுத்துக்காட்டு:
:<math>\begin{array}{c}
2x^2 + 7x + 6 \,=\, 0 \\[6pt]
x^2 + \tfrac{7}{2}x + 3 \,=\, 0 \\[6pt]
\(x+\tfrac{7}{4}\)^2 - \tfrac{1}{16} \,=\, 0 \\[6pt]
\(x+\tfrac{7}{4}\)^2 \,=\, \tfrac{1}{16} \\[6pt]
x+\tfrac{7}{4} = \tfrac{1}{4} \quad\text{or}\quad x+\tfrac{7}{4} = -\tfrac{1}{4} \\[6pt]
x = -\tfrac{3}{2} \quad\text{or}\quad x = -2.
\end{array}
</math>
# வர்க்க நிரப்பி முறை

## ஏனையப் பயன்பாடுகள்

### தொகையீடு

:<math>\int\frac{dx}{ax^2+bx+c}</math> போன்ற தொகையீடுகளை வர்க்க நிரப்பி முறையில் காணலாம்.  
எடுத்துக்காட்டு:  
:<math>\int\frac{dx}{x^2 - a^2} = \frac{1}{2a}\ln\\frac{x-a}{x+a}\ +C; \quad
\int\frac{dx}{x^2 + a^2} = \frac{1}{a}\arctan\(\frac{x}{a}\) +C.</math> என்ற வாய்ப்பாடுகளைப் பயன்படுத்தி,  
:<math>\int\frac{dx}{ax^2+bx+c}</math> போன்ற தொகையீடுகளை வர்க்க நிரப்பி முறையில் காணலாம்.  
எடுத்துக்காட்டு:  
:<math>\int\frac{dx}{x^2 + 6x + 13}.</math>  
பகுதியை வர்க்க நிரப்பி முறையில் மாற்ற,  
:<math>\int\frac{dx}{(x+3)^2 + 4} \,=\, \int\frac{dx}{(x+3)^2 + 2^2}.</math>  
*u*&nbsp;=&nbsp;*x*&nbsp;+&nbsp;3, என்ற பதிலிடல் மூலம் இந்த தொகையீட்டைக் காண,  
:<math>\int\frac{dx}{(x+3)^2 + 4} \,=\, \frac{1}{2}\arctan\(\frac{x+3}{2}\)+C.</math> கிடைக்கிறது.
# வர்க்க நிரப்பி முறை

## ஏனையப் பயன்பாடுகள்

### சிக்கலெண்கள்

- :<math> |z|^2 - b^*z - bz^* + c,\,</math>என்ற கோவையை எடுத்துக் கொள்க. இதில்
*z* , *b* aசிக்கலெண்கள், *z*<sup>*</sup> மற்றும் *b*<sup>*</sup> இரண்டும் முறையே, *z* , *b* -ன் இணை சிக்கலெண்கள். *c* ஒரு மெய்யெண்.  
|*u*|<sup>2</sup> = *uu*<sup>*</sup> என்ற முற்றொருமையைப் பயன்படுத்தி,  
:<math>
\begin{align}
|z-b|^2 &{}= (z-b)(z-b)^*\\
&{}= (z-b)(z^*-b^*)\\
&{}= zz^* - zb^* - bz^* + bb^*\\
&{}= |z|^2 - zb^* - bz^* + |b|^2 .
\end{align}</math>
:என நிறுவலாம்.  
இதனைப் பயன்படுத்தி எடுத்துக்கொண்ட கோவையை:
:<math> |z|^2 - b^*z - bz^* + c,\,</math>  
:<math> |z-b|^2 - |b|^2 + c , \,\!</math> என முழு வர்க்க உறுப்பு கொண்ட வடிவிற்கு மாற்றலாம்.
- :<math> ax^2 + by^2 + c , \,\!</math>  
இங்கு *a*, *b*, *c*, *x*, மற்றும் *y* மெய்யெண்கள். *a*&nbsp;&gt;&nbsp;0, *b*&nbsp;&gt;&nbsp;0, எனில் இக்கோவையை ஒரு சிக்கலெண்ணின் தனிமதிப்பின் முழு வர்க்கமுடைய வடிவில் எழுதலாம்.
:<math> z = \sqrt{a}\,x + i \sqrt{b} \,y . </math> என எடுத்துக் கொள்க.
:<math>
\begin{align}
|z|^2 &{}= z z^*\\
&{}= (\sqrt{a}\,x + i \sqrt{b}\,y)(\sqrt{a}\,x - i \sqrt{b}\,y) \\
&{}= ax^2 - i\sqrt{ab}\,xy + i\sqrt{ba}\,yx - i^2by^2 \\
&{}= ax^2 + by^2 ,
\end{align}</math>  
ஃ <math> ax^2 + by^2 + c = |z|^2 + c . \,\!</math>
# வர்க்க நிரப்பி முறை

## வடிவவியல் கண்ணோட்டம்

:<math>x^2 + bx = a.\,</math>  
*x*<sup>2</sup> , *x* அலகு பக்கம் கொண்ட சதுரத்தின் பரப்பையும் *bx*, *b* மற்றும் *x* அலகு பக்க அளவுகள் கொண்ட செவ்வகத்தின் பரப்பையும் குறிப்பதால், வர்க்கத்தினை முழுமையாக்கும் முறையைப் பின்வருமாறு கருதலாம்.
*x*<sup>2</sup> பரப்புள்ள சதுரத்தையும் *bx* பரப்புள்ள செவ்வகத்தையும் ஒரு பெரிய சதுரத்தின் பரப்பாக மாற்றுவதற்கு எடுத்துக்கொள்ளும் பல படிகளுக்குப் பிறகு, ஒரு மூலையில் ஒரு சிறிய சதுரம் பற்றாக்குறையாக இருக்கிறது. (*b*/2)<sup>2</sup> என்ற உறுப்பை இருபுறமும் சேர்க்க அதுவே தேவைப்படும் மூலச் சதுரமாக அமைந்து, சதுரம் முழுமையடைகிறது. இக்காரணத்தால்தான் இச்செயல் வர்க்க நிரப்பி முறை என அழைக்கப்படுகிறது.
# வர்க்க நிரப்பி முறை

## இம்முறையில் ஒரு மாற்றம்

வர்க்க நிரப்பி முறையில்,
:<math>u^2 + 2uv\,</math> என்பதை முழுவர்க்கமாக்குவதற்கு மூன்றாவதாக  
*v*<sup>&nbsp;2</sup> -என்ற உறுப்பைச் சேர்ப்பதுதான் வழக்கம்.  
ஆனால் <math>u^2 + v^2\,</math> என்பதோடு 2*uv* அல்லது &minus;2*uv* -ஐ நடு உறுப்பாகச் சேர்த்து முழுவர்க்கமாக்கும் முறையும் உண்டு.
# வர்க்க நிரப்பி முறை

## இம்முறையில் ஒரு மாற்றம்

### எடுத்துக்காட்டுகள்

- ஒரு நேர்ம எண் மற்றும் அதன் தலைகீழியின் கூடுதல்:  
:<math>
\begin{align}
x + {1 \over x} &{} = \(x - 2 + {1 \over x}\) + 2\\
&{}= \(\sqrt{x} - {1 \over \sqrt{x}}\)^2 + 2
\end{align}</math>  
ஒரு மெய்மதிப்புள்ள கோவையின் வர்க்கத்தின் மதிப்பு பூச்சியமாகவோ அல்லது பூச்சியத்தைவிட அதிகமாக்வோ இருக்கும். எனவே இதிலிருந்து ஒரு நேர்ம எண் *x* மற்றும் அதன் தலைகீழியின் கூடுதல் 2 அல்லது 2க்கு அதிகமானதாக இருக்கும் என்பதைக் காணலாம். இங்கு *x* = 1 எனில் வலதுபுறமுள்ள முழுவர்க்கத்தின் மதிப்பும் பூச்சியமாகி இக்கூடுதலின் மதிப்பு 2 ஆகும்.  
- :<math>x^4 + 324 . \,\!</math> என்ற கோவையைக் காரணிப்படுத்த:  
:<math>(x^2)^2 + (18)^2, \,\!</math>  
எனவே நடுவுறுப்பு 2(*x*<sup>2</sup>)(18)&nbsp;=&nbsp;36*x*<sup>2</sup>. ஆகும். இதைச் சேர்க்க:
:<math>\begin{align} x^4 + 324 &{}= (x^4 + 36x^2 + 324 ) - 36x^2 \\
&{}= (x^2 + 18)^2 - (6x)^2 \\
&{}= (x^2 + 18 + 6x)(x^2 + 18 - 6x) \\
&{}= (x^2 + 6x + 18)(x^2 - 6x + 18)
\end{align}</math>  
(உறுப்புகளின் அடுக்கு, இறங்கு வரிசையில் இருக்கவேண்டும் என்ற வழக்கத்திற்காக கடைசி மாற்றம் செய்யப் பட்டுள்ளது)
# கவிதை

**கவிதை** (*Poiesis*) என்பது அழகியல் உணர்ச்சியுடைய, ஓசை சந்தத்துடன் கூடிய அல்லது ஒத்திசை பண்புச் சொற்களால் கோர்க்கப்பட்ட ஓர் எழுத்து இலக்கியக் கலை வடிவம் ஆகும். மேலும், மொழியில் உள்ள ஒலியன் அழகியல், ஒலிக்குறியீடுகள், மற்றும் சந்தம் (Metre) ஆகியவற்றுடன் இடம், இயல்பான பொருள் ஆகியவற்றைவெளிப்படையாகக் காட்டுவதாகக் கவிதை உள்ளது. உணர்ச்சி, கற்பனை, கருத்துக்களை வெளிப்படுத்தவும் தூண்டவும் கவிதை உதவுகின்றது.
# கவிதை

## கவிதைத் தோற்றம்

கவிதையினைக் கத்தோலிக்க சுமேரிய காவியத்தோடு ஒப்பிடும் ஒரு போக்கு உள்ளது. தொடக்கத்தில் கவிதைகளுக்கு, சீன ஷிஜிங் போன்ற நாட்டுப்புற பாடல்களிலிருந்தும் அல்லது சமற்கிருத வேதங்கள், சௌராட்டிரிய கத்தாஸ் மற்றும் ஹோமரிக் புராணங்கள், இலியட் மற்றும் ஒடிஸி ஆகிய வாய்வழித் தொன்மங்களைத் தொடர்ந்து தக்கவைத்துக்கொள்ள வேண்டிய அவசியம் இருந்தன. அரிஸ்டாட்டிலின் கவிதையியல் போன்று கவிதையை வரையறுக்க, சொல்லாட்சிக் கலை, நாடகம், பாடல் மற்றும் நகைச்சுவை ஆகியவற்றில் பேச்சுக்களைப் பயன்படுத்தும் வழக்கம் இருந்து வந்தது. பிறகு, போன்மை, வடிவம் மற்றும் அசை முதலான அம்சங்கள் காரணமாக அப் பழங்கால முயற்சிகள் தேக்கமுற்றன. மேலும், 20 ஆம் நூற்றாண்டின் மத்தியில் இருந்து கவிதையானது இசைக் கோர்ப்பிற்கேற்ப மிகவும் பொருந்தக்கூடிய தகவல்களின்படி, கற்பனைச் செய்திகள், எழுத்துரு வடிவங்கள் ஆகியவற்றைக் கொண்டு விளங்க ஆரம்பித்தது.  
'காட்டுவாசி ஒருவன் கொட்டிய பாறையில் கவிதை தோன்றியிருக்க வேண்டும்' என்பார் எமர்சன். 'கவிதை மந்திர மொழிகளிலும் சடங்குச் சொற்களிலும் வாய்மொழிப்பாடல்களாகத் தோற்றம் பெற்றிருக்க வேண்டும்' என்கிறது வாழ்வியல் களஞ்சியம். கவிதை முதலில் இசைப்பாடலாகத் தோன்றிருக்கவேண்டும் என்ற கருத்திற்கு வலிமை சேர்க்கும் விதமாக சங்க இலக்கியத்தில் பாணன், பாடினி, விறலி போன்றோர்களின் குறிப்புகள் கிடைக்கின்றன. தமிழ்க் கவிதைத் தோற்றத்தில் பரிபாடல், பத்துப்பாட்டு ஆகியன எட்டுத்தொகையின் அகவற்பாவிற்கு முந்தைய வடிவம் என்ற கருத்தும் உண்டு. குறிஞ்சி, முல்லை, மருதம், நெய்தல், பாலை போன்ற திணைகளுக்குப் பண் வடிவங்கள் இருந்துள்ளன. கவிதை முதலில் வாய்மொழிப் பாடலாக இருந்தது என்பது ஆய்வாளர்களின் கருத்து. எனவே கவிதையின் தோற்றமும் முதலில் பொருளற்ற இசை குறிப்புகளில் இருந்து இசைப் பாடல்கள் தோன்றிருக்க வேண்டும். கல்வி புலவர்களின் உடமைப்பொருளான போது இசையின் ஒரு பிரிவாய் ஒலி நயத்துடன் கூடிய அகவற்பா, வெண்பா, வஞ்சிப்பா, கலிப்பா போன்ற யாப்பு வடிவமும் தோன்றின. கல்வி மக்களின் உடமைப் பொருளாகும் போது உரைநடை இலக்கியம் மற்றும் உரைநடைசார்ந்த புதுக்கவிதை பிறந்தது எனலாம்.  
நுாற்பா செய்யுள், விருத்தம், பண், கவிதை, புதுக்கவிதை, ஐக்கூ ஆகியன ஒரு இனம் சார்ந்தது என்றாலும் அதன் முகங்கள் வேறானது. காலத்திற்கு காலம் மொழி தன்மை புதுப்பித்துக்கொள்வது போல் கவிதையியலும் தன்னை வளர்த்துக் கொள்கிறது.
# கவிதை

## கவிதை உருவாக்கத்திற்கான நான்கு அடிப்படைகள்

1)சமுதாயத் தேவைகள்.  
2)இலக்கு.  
3)கவிதைக்குரிய மூலப்பொருள்.சொற்கள்.  
4)உத்திகளும் வழிமுறைகளும்.
# கவிதை

## கவிதைப் படைப்பின் வகைகள்

ஓவியர் போன்ற பிற கலைஞரைப் போலக் கவிஞனும் போன்மை முறையைப் பின்பற்றி மானிட வாழ்க்கையைப் படைக்கிறான்.இதனை அவன் மூவகையாகப் படைக்கலாம்.அதாவது வாழ்க்கை நிகழ்ச்சிகள் எப்படியிருந்தனவோ அல்லது இருக்கின்றனவோ அப்படியே படைப்பது ஒருவகை;எப்படியிருப்பனவாகக் கருதப்பட்டனவோ அல்லது காணப்பட்டனவோ அவ்வாறே படைப்பது மற்றொருவகை;எப்படியிருக்க வேண்டுமென்று கவிஞன் கருதுகிறானோ அவ்வகையில் படைப்பது மூன்றாவது வகை.
# கவிதை

## கவிதையின் நடை

கவிதையின் நடையென்பது மொழியமைப்பின் ஒரு கூறு அல்லது ஒரு பகுதி சம்பந்தப்பட்டது மட்டும் அல்ல; தொடர்புபட்ட பல கூறுகளின் ஒன்றிணைந்த செயல்பாடு அது.சிறப்பான சில தேவைகளையும் சூழல்களையும் ஒட்டிச்,சில சமயங்களில் வெவ்வேறு கூறுகளில் அது,தன்னைப் பிரத்தியேகமாக அடையாளம் காட்டிக் கொள்கிறது.ஆனால், பொதுவாகக் கவிதைமொழியின் தளம் ஒரு ஒட்டுமொத்தமான நிலையில் அமைவதாகும்.
# கவிதை

## கவிதையின் பாடுபொருள்கள்

- சுற்றுப்புறச் சூழல் சீர்கேடுகள் மற்றும் பாதுகாப்பு வழிமுறைகள்.
- உலகமயமாக்கல், தனியார் மயம்,நுகரவுக் கலாச்சாரம் மற்றும் பண்பாட்டுச் சீரழிவுகள்.
- காதல் மற்றும் குடும்ப உறவுகள்.
- விளிம்புநிலை மக்கள், பெண்கள்,தலித்துகள் ஆகியோரின் எழுச்சியும் எதிர்வினைகளும்.
- அதிகார அரசியல் மற்றும் அறிவுரைகள்.
- அடிமைத்தனம்.
- லஞ்சம்.
- அரச பயங்கரவாதப் போக்குகள்.
- அடிப்படை வாதங்கள் மற்றும் எதிர்ப்புகள்.
- மாறிவரும் வாழ்க்கை முறைகள்.
- மொழிப்பற்று.
- அரசியல் விழிப்புணர்வு.
- தேர்தல் நடைமுறைகள்.
- நவீன அறிவு ஜீவனமும் அதன் இயலாமையும்.
# புது ஊற்று (இதழ்)

**புது ஊற்று** இலங்கை, திருகோணமலையிலிருந்து வெளிவந்த ஒரு காலாண்டு இதழாகும்.
# புது ஊற்று (இதழ்)

## வெளியீடு

கல்வி பண்பாட்டலுவல்கள், விளையாட்டுத்துறை அமைச்சு வடக்கு கிழக்கு மாகாணம், திருகோணமலை.
# புது ஊற்று (இதழ்)

## பணிக்கூற்று

- கல்வி மற்றும் பல்துறை காலாண்டு இதழ்
# புது ஊற்று (இதழ்)

## ஆசிரியர்

- ந.அனந்தராஜ் (உதவிக் கல்விப் பணிப்பாளர்)
# புது ஊற்று (இதழ்)

## உள்ளடக்கம்

இவ்விதழில் கல்விசார் கட்டுரைகளும், கவிதைகளும் இடம்பெற்றிருந்தன.
# ஹார்ப்பர் லீ

**நெல் ஹார்ப்பர் லீ** (*Nelle Harper Lee*, ஏப்ரல் 28, 1926 - பெப்ரவரி 19, 2016) அமெரிக்கப் புதின எழுத்தாளர்.. 1960இல் புலிட்சர் பரிசு பெற்ற இவரது குறுங்கதை *டு கில் எ மாக்கிங் பேர்ட்* மூலம் பரவலாக அறியப்பட்டவர். சிறு வயதில் தனது சொந்த ஊரான மோன்ரோவில், அலபாமாவில் நேரில் கண்டறிந்த இனப்பிரச்சினைகளை அடிப்படையாக கொண்டு எழுதப்பட்ட இது ஒன்றே இவர் பதிப்பித்த ஆக்கமாகும். இருந்தபோதும் இதனால் இவருக்கு 2007ஆம் ஆண்டின் *குடியரசுத் தலைவரின் விடுதலைப் பதக்கம்* (Presidential Medal of Freedom) கிடைத்தது. மேலும் லீ பல கௌரவ பட்டங்கள் பெற்றிருந்தாலும் எப்போதுமே மேடைப்பேச்சு கொடுத்ததில்லை.  
லீயின் பிற முதன்மையான பங்களிப்பு தனது அண்மித்த தோழர் ட்ரூமேன் கபோட்டின் *இன் கோல்ட் பிளட்* நூலிற்கான ஆய்வில் துணை புரிந்ததாகும்.
# கருஞ்சொண்டுக் கூரலகி

**கருஞ்சொண்டுக் கூரலகி** (*Drepanornis albertisi*) என்பது நடுத்தர அளவான, அதாவது 35 செமீ நீளமான கபில நிறச் சந்திரவாசிப் பறவையினம் ஒன்றாகும். இதன் ஆண் பறவை தன் கண்களுக்கு அருகில் செவ்வூதா மற்றும் சாம்பல் நிறங் கலந்த தோலைக் கொண்டிருக்கும். இதன் வால் வெளிர் மஞ்சள் நிறமாயும் கண்கள் கடும் கபில நிறமாயும் வாய் மஞ்சள் நிறமாயும் சொண்டு கருமையாகவும் கூர்மையாக நீண்டு வளைந்தும் காணப்படும். இதன் தலையில் கொம்புகள் போன்று மேலெழுந்த கரிய இறகுகள் காணப்படும். நீண்டிருக்கும் மேற்படி இறகுகளின் முனை ஊதா நிறமாக இருக்கும். இப்பறவைகளின் பெண் பறவைகளிடத்தில் மேற்படி கொம்புகள் போன்ற அமைப்புக் காணப்படுவதில்லை. பெண் பறவைகள் ஆண் பறவைகளிலும் ஒப்பீட்டளவிற் சிறியவையும் சொண்டுகள் ஒப்பீட்டளவில் மிக நீளமானவையாகவும் ஆண் பறவைகளின் சொண்டுகளை விட நிறம் குறைந்தும் காணப்படும்.  
கருஞ்சொண்டுக் கூரலகிப் பறவையினம் நியூகினித் தீவின் மலைசார் காடுகளெங்கும் பரவிக் காணப்படும். இதன் முதன்மையான உணவுகள் பழங்களும் பூச்சிகளுமாகும். இனப்பெருக்க காலத்தின் போது, இதன் பெண் பறவை ஒன்று அல்லது இரண்டு முட்டைகளை இடும். முட்டைகள் வெளிறிய பழுப்பு நிறமாகவும் மேற்பகுதியில் கபில நிறத்திலும் சாம்பல் நிறத்திலுமான புள்ளிகள் கொண்டும் இருக்கும்.